Държавен вестник, бр. 22, 2014 г., стр. 10

СТР.  10	
Д Ъ Р Ж А В Е Н  В Е С Т Н И К 	
БРОЙ  22
(7) Регионалните инспекции по околна­
та среда и водите осъществяват контрол за 
спазването на условията на разрешителното 
за емисии на парникови газове и уведомяват 
незабавно изпълнителния директор на ИАОС 
за настъпване на обстоятелствата по ал. 4.
Раздел ІІІ
Мониторинг, докладване и верификация
Чл. 35. (1) Всеки оператор на инсталация 
по чл. 31 и всеки авиационен оператор, за 
който Република България е администрираща 
държава членка, осъществява мониторинг по 
реда на наредбата по чл. 5, т. 1 и Регламент 
(ЕС) № 601/2012.
(2) Авиационните оператори подават в 
ИАОС за одобряване план за мониторинг на 
емисиите и данните за тонкилометрите, изгот­
вен в съответствие с наредбата по чл. 5, т. 1.
(3) Изпълнителният директор на ИАОС 
одобрява плановете по ал. 2 в срок два месеца 
от датата на подаването им.
(4) Изпълнителният директор на ИАОС 
отказва да одобри плана за мониторинг и 
данните за тонкилометрите, когато:
1. авиационният оператор е представил 
план за мониторинг на емисиите и данните 
за тонкилометрите, които не са изготвени в 
съответствие с наредбата по чл. 5, т. 1, и в 
14-дневен срок не го е поправил и/или до­
пълнил съгласно указанията на компетентния 
орган;
2. авиационният оператор не притежава 
валиден оперативен лиценз за въздушен 
превоз, издаден от държава – членка на Ев­
ропейския съюз.
Чл. 36. (1) Операторите на инсталации по 
чл. 31, които притежават разрешително за 
емисии на парникови газове, са длъжни да 
изготвят годишен доклад, съдържащ данните 
от мониторинга за емисиите на парникови 
газове, отделени от инсталацията през пред­
ходната година.
(2) Авиационните оператори са длъжни да 
изготвят годишен доклад на емисиите и годи­
шен доклад на данните за тонкилометрите въз 
основа на одобрените планове за мониторинг 
за емисиите на парникови газове.
(3) Докладите по ал. 1 и 2 се изготвят и 
верифицират съгласно наредбата по чл. 5, т. 2 
и Регламент (ЕС) № 600/2012 и се предста­
вят на изпълнителния директор на ИАОС за 
проверка и публикуване.
(4) Оператор на инсталации или авиационен 
оператор, чийто доклад не бъде верифициран 
до 31 март за емисиите през предходната 
календарна година, не може да извършва 
прехвърляния на квоти до верифициране 
на доклада му. При неспазване на срока за 
верифициране сметките на операторите на 
инсталации и авиационните оператори в 
партидите им в НРТКЕПГ се блокират до 
отстраняване на нарушението.
(5) Изпълнителният директор на ИАОС 
извършва консервативна оценка на емисиите 
на дадена инсталация или на авиационен опе­
ратор по реда на Регламент (ЕС) № 601/2012, 
когато:
1. не е бил подаден верифициран годишен 
доклад за емисиите от съответния оператор на 
инсталация или авиационен оператор в срок 
до 31 март на съответната година съгласно 
чл. 67, параграф 1, ал. 1 от Регламент (ЕС) 
№ 601/2012;
2. верифицираният годишен доклад за 
емисиите не е изготвен в съответствие с 
изискванията на Регламент (ЕС) № 601/2012;
3. докладът за емисиите на оператор на 
инсталация или авиационен оператор не е 
бил верифициран съгласно Регламент (ЕС) 
№ 600/2012.
(6) Операторите на инсталации са длъжни 
за целите на чл. 47, ал. 2 и независимо от 
уведомлението по чл. 34, ал. 2 да представят 
ежегодно в Министерството на околната 
среда и водите информация за всяка плани­
рана или настъпила промяна в капацитета, 
равнището на активност и експлоатацията на 
инсталацията по реда и в срока, определени 
с наредбата по чл. 5, т. 1.
Раздел IV
Квоти за емисии от авиационни дейности
Чл. 37. (1) За периода от 1 януари 2013 г. 
до 31 декември 2020 г. и за всеки следващ 
период на ЕСТЕ от авиационни дейности 
количеството квоти, които се разпределят 
на авиационните оператори, е равно на 95 
на сто от историческите авиационни емисии, 
умножени по броя на годините, включени в 
съответния период.
(2) Петнадесет на сто от квотите по ал. 1 
се разпределят чрез търг по реда на чл. 52.
(3) Броят на квоти за авиационни дей­
ности, който се определя за продажба чрез 
търг за всеки период за Република България, 
е пропорционален на дела є от общия брой 
установени авиационни емисии за всички 
държави – членки на Европейския съюз, за 
съответната референтна година за този период, 
докладвани и верифицирани съгласно чл. 36.
(4) За референтна година по ал. 3 се смята 
годината, завършваща 24 месеца преди нача­
лото на периода, за който се отнася търгът.
Чл. 38. (1) Авиационните оператори, за 
които Република България е администрираща 
държава членка, може да подадат заявление 
до министъра на околната среда и водите за 
безплатно разпределение на квоти най-късно 
21 месеца преди началото на периода, за който 
се отнася заявлението.